Source: https://www.palkkaus.fi/Cms/Articles/palkkaennakko
Timestamp: 2019-01-17 11:32:37+00:00
Document Index: 22595634

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Palkkaennakko | Palkkaus.fi
Palkkaennakko tarkoittaa sitä, että on sovittu maksaa etukäteen osa palkasta. Se ei vaikuta kokonaispalkkaan tai työntekijän tai työnantajan sivukuluihin. Palkkaus.fin avulla myös palkkaennakon hoitaminen onnistuu hyvin helposti.
Palkkaennakkoa käytetään paljon varsinkin rakennustöissä. Palkkaennakko lasketaan käytännössä yleensä niin, että työntekijälle maksetaan osa tehdyn työn nettopalkasta etukäteen. Palkkaennakko ei vaikuta kokonaispalkkaan tai työntekijän tai työnantajan sivukuluihin. Palkkaus.fin avulla myös palkkaennakon hoitaminen onnistuu hyvin helposti.
Palkkaennakon käyttämistä varten sinun pitää sopia asiasta työntekijän kanssa ja maksaa osa nettopalkasta suoraan hänelle etukäteen. Palkkaennakko merkitään mukaan, kun laadit palkkalaskelmaa Palkkaus.fissä koko urakasta myöhemmin. Palkkaennakko vähentää myöhempää maksettavaa summaa (koska rahat on jo maksettu), mutta Palkkaus.fi ottaa ne mukaan laskiessaan työnantajan sivukuluja ja esimerkiksi työntekijän ennakonpidätystä. Näin kaikki palkanmaksun velvollisuudet tulevat hoidettua ja esimerkiksi kotitalousvähennyksen saa myös palkkaennakkona maksetusta osasta.
Kaikki koko palkkaan liittyvät sivukulut, ennakonpidätykset ja muut vähennykset otetaan sitten maksettavan palkan jäljelle jäävästä osasta. Palkkaennakon vaikutus myöhemmin maksettavaan palkkaan kannattaa tämän vuoksi varmistaa, vaikka kokonaissummaan ja työnantajan kokonaiskustannukseen sillä ei olekaan vaikutusta.
Kirvesmiehen kanssa on urakkaa suunnitellessa sovittu, että puolet 1000 euron bruttopalkasta maksetaan palkkaennakkona töiden ensimmäisen viikon jälkeen. Maksat ensimmäisen viikon kohdalla 500 euroa itse suoraan kirvesmiehen tilille. Käytännössä etukäteen maksettu 500 euroa vähennetään varsinaisen palkanmaksun yhteydessä nettopalkasta. Eli työntekijä saa palkanmaksun yhteydessä sitten vastaavasti vähemmän nettopalkkaa. Työnantaja maksaa sivukulut (TyEL, sotu jne.) varsinaisen palkanmaksun yhteydessä. Kun laadit palkkalaskelmaa, lisäät Vähennykset, kulut, jne. -kohtaan maksetun palkkaennakon. Palkkaennakko löytyy alimmasta Muut-kohdasta.
Palkkaus.fi käsittelee palkkaennakkoa vähennyksenä, joka otetaan pois työntekijän saamasta nettosummasta ja työantajan maksamasta kokonaismaksusta.